কাউছ মিয়া

কাউছ মিয়া (১৯৩১-২৫ জুন ২০২৪) ছিলেন বাংলাদেশের একজন বিশিষ্ট ব্যবসায়ী। হাকিমপুরী জর্দার স্বত্বাধিকারী এই ব্যবসায়ী তার জীবদ্দশায় ২০ বার সেরা করদাতা নির্বাচিত হন। জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে জাতীয় রাজস্ব বোর্ড তাকে মুজিববর্ষের সেরা করদাতা সম্মাননা দিয়েছিলো। কাউছ মিয়া ১৯৩১ সালের ২৬ আগস্ট চাঁদপুর জেলার (ব্রিটিশ আমলের ত্রিপুরা জেলা) রাজরাজেশ্বর গ্রামে জন্মগ্রহণ করেন। তার পিতা নাম আব্বাস আলী মিয়া ও মাতার নাম মোসাম্মৎ ফাতেমা খাতুন। ১৯৩৬ সালে মধুবাবুর স্কুলে (বর্তমান মধুসূদন হাই স্কুল) ভর্তি হন। ১৯৪৫ সালে অষ্টম শ্রেণি পাস করে নবম শ্রেণিতে উত্তীর্ণের পরে আর পড়াশোনা করেন নি। বাবা আব্বাস আলী মিয়া ছিলেন ব্যবসায়ী। নানা মৌলভী আবদুস সালাম জমিদার ছিলেন। ১১ ভাই ১ বোনের মধ্যে কাউছ মিয়া সপ্তম ছিলেন। তিনি ৮ ছেলে ও ৮ মেয়ের জনক। মায়ের কাছ থেকে আড়াই হাজার টাকা নিয়ে ১৯৫০ সালে চাঁদপুরের পুরান বাজারে মুদিদোকান দেন কাউছ মিয়া। ১৯৫০ সালে তিনি চাঁদপুরের পুরান বাজারে স্টেশনারি ব্যবসা দিয়ে তাঁর ব্যবসা জীবন শুরু করেন। সে সময়ে তার ৬টি দোকান ও ব্যবসা প্রতিষ্ঠান ছিলো। পরে ধীরে ধীরে বিভিন্ন ব্র্যান্ডের সিগারেট, বিস্কিট ও সাবানের মতো পন্যের স্থানীয় এজেন্ট হয়ে যান। ২০ বছর ধরে কাউছ মিয়া চাঁদপুরেই ব্যবসা করেন। ১৯৭০ সালে নারায়ণগঞ্জ শহরে তামাকের ব্যবসা শুরু করেন। রংপুরে তামাক কিনে সেখানেই বিক্রি করেন। নদীপথে পণ্য পরিবহনের জন্য ১৮টি কার্গো জাহাজ ছিলো কাউছ মিয়ার। তামাকের ব্যবসার মুনাফা থেকে তিনি বর্তমানে ৩০-৪৫ রকমের ব্যবসার সাথে জড়িত। ১৯৭৮ সালে নারায়ণগঞ্জে প্রথমে একটা ছোট কারখানা দিয়ে বাজারে 'শান্তিপুরী জর্দা' বিক্রি করেন। পরে ১৯৯৬ সালে 'হাকীমপুরী জর্দা' শুরু করেন। হাকিমপুর নামটা সহজ বলে এমন নামকরণ করেন। জব্বার ক্যামিক্যাল নামে ১৯৭৬ সালে হাকীমপুরী জর্দার ব্যবসা শুরু হলেও লাইসেন্স নেওয়া হয় ১৯৮৬-১৯৮৭ সালে। কাউছ ক্যামিক্যাল নামে এটির লাইসেন্স নেওয়া হয়। কয়েক দশক ধরে জর্দা ছাড়াও রিয়েল এস্টেট, শিপিং, রাসায়নিক, খাদ্য প্রস্তুতকরণসহ ৪০টিরও বেশি ধরনের ব্যবসায় বিনিয়োগ করেছিলেন কাউছ মিয়া। কোম্পানির বিবৃতি অনুযায়ী, বাংলাদেশে চলাচলকারী ১৬টি পণ্যবাহী জাহাজে তাদের শেয়ার রয়েছে। চাঁদপুরে বসবাসরত অবস্থায় ১৯৫৮ সালে প্রথম কর পরিশোধ করেন কাউছ মিয়া। ১৯৬৭ সালে পূর্ব পাকিস্তান আমলে, ততকালীন প্রাদেশিক কর্তৃপক্ষ কাউছ মিয়াকে এই অঞ্চলের শীর্ষ করদাতা হিসাবে স্বীকৃতি দেয়। স্বাধীন বাংলাদেশেও কাউছ মিয়া ধারাবাহিকভাবে এক দশকেরও বেশি সময় ধরে শীর্ষ করদাতা ছিলেন। ২০০৮ সাল থেকে ২০২৩ সাল পর্যন্ত টানা ১৫ বছর তিনি শীর্ষ করদাতা নির্বাচিত হয়েছিলেন। কর কর্তৃপক্ষের তথ্য অনুযায়ী, কাউছ মিয়া তার বিভিন্ন ব্যবসায়িক উদ্যোগ ও ব্যক্তিগত আয়ের ওপর বার্ষিক ৪৫ থেকে ৫০ কোটি টাকা কর দিতেন। মুজিব বর্ষের সেরা করদাতা, জাতীয় রাজস্ব বোর্ড ২০১৬-১৭ অর্থবছরে কর বাহাদুর পরিবার স্বীকৃতি সর্বোচ্চ করদাতা ২০১০-২০১১ কাউস মিয়া বার্ধক্য জনিত অসুস্থতার কারণে ২৫ জুন ২০২৪ তারিখ মৃত্যুবরণ করেন। "চাঁদপুরের কাউছ মিয়া ২০ বার সেরা করদাতা"। যুগান্তর। ২২ ডিসেম্বর ২০২২। সংগ্রহের তারিখ ফেব্রুয়ারি ১৫, ২০২৩।  "জাতীয়ভাবে কর কার্ড পেল ১৪১ ব্যক্তি ও প্রতিষ্ঠান"। prothomalo.com। ২৯ ডিসেম্বর ২০২২। সংগ্রহের তারিখ ফেব্রুয়ারি ১৫, ২০২৩।  "সেরা করদাতা জর্দা ব্যবসায়ী কাউছ মিয়া"। dailyjanakantha.com। ২১ ডিসেম্বর ২০২২। সংগ্রহের তারিখ ফেব্রুয়ারি ১৫, ২০২৩।  "একজন কাউছ মিয়ার গল্প"। দ্য বিজনেস স্ট্যান্ডার্ড। ২০২১-০৩-০৬। সংগ্রহের তারিখ ২০২৪-০৬-২৫।  "জর্দা ব্যবসায়ী কাউছ মিয়া আবারও সেরা"। prothomalo.com। ২৭ জানুয়ারি ২০২১। সংগ্রহের তারিখ ফেব্রুয়ারি ১৫, ২০২৩।  "কাউছ মিয়া এবারও সেরা করদাতা"। dailyinqilab.com। ১৯ নভেম্বর ২০২১। সংগ্রহের তারিখ ফেব্রুয়ারি ১৫, ২০২৩।  "সৎভাবে ব্যবসা করি, মন খুলে কর দেই: কাউছ মিয়া"। বাংলা ট্রিবিউন। সংগ্রহের তারিখ ২০২৪-০৬-২৫।  "কেমন মানুষ ছিলেন টানা ১৫ বছর ধরে দেশসেরা করদাতা কাউছ মিয়া"। প্রথম আলো। ২৫ জুন ২০২৪। সংগ্রহের তারিখ ২৫ জুন ২০২৪।  "১৫ বারের মত সর্বোচ্চ করদাতা কাউছ মিয়া"। বিডিনিউজ টোয়েন্টিফোর ডটকম। সংগ্রহের তারিখ ২৫ জুন ২০২৪।  "মুজিব বর্ষের সেরা করদাতা কাউছ মিয়া"। দ্য ডেইলি স্টার। ২০২১-০৩-০৬। সংগ্রহের তারিখ ২০২৪-০৬-২৫।  "দেশের শীর্ষ করদাতা 'হাকিমপুরী জর্দা'র কাউছ মিয়ার মৃত্যু"। বিডিনিউজ টোয়েন্টিফোর ডটকম। ২৫ জুন ২০২৪। সংগ্রহের তারিখ ২৯ জুন ২০২৪।